Foto: president.gov.ge Gruziya respublikasi fuqarolarining 60 foizdan ortig‘i Rossiyani o‘z mamlakatlari uchun eng katta tahdid deb bilmoqda. Amerika Milliy demokratik instituti tomonidan o‘tkazilgan ijtimoiy so‘rov shunday natijani ko‘rsatgan. "Gruziya uchun qaysi mamlakat eng katta tahdiddir, degan savolga berilgan javoblar quyidagicha taqsimlandi: Rossiya — 63 foiz, Turkiya — 6 foiz, AQSh — 5 foiz bo‘lsa, so‘ralganlarning 15 fozi javob berishga ikkilangan", — deyiladi tadqiqot hisobotida. Shu bilan birga, so‘ralganlarning 30 foizi ularning xavfsizligini AQSh ta’minlay olishiga ishoni komil. NDI 12 may kuni ijtimoiy so‘rovning bir qismini e’lon qilgan. Unda SSSR davlatining parchalanishi Gruziyaga qanday ta’sir qildi, degan savolga berilgan javoblar bo‘yicha ham ma’lumot berilgan. so‘ralganlarning 42 foizi bu voqea salbiy ta’sir qildi, deb hisoblagan bo‘lsa, 48 foizi ijobiy baholagan. Ijtimoiy so‘rov 2017 yil 7-28 aprel kunlari o‘tkazilgan. Unda 2,5 mingga yaqin kishi qatnashgan.